title: Euroopan parlamentin ja neuvoston direktiivi 2011/51/EU, annettu 11 päivänä toukokuuta 2011 , neuvoston direktiivin 2003/109/EY muuttamisesta sen soveltamisalan laajentamiseksi koskemaan kansainvälistä suojelua saavia henkilöitä  ETA:n kannalta merkityksellinen teksti

text:
               19.5.2011

               FI

               Euroopan unionin virallinen lehti

               L 132/1

         EUROOPAN PARLAMENTIN JA NEUVOSTON DIREKTIIVI 2011/51/EU,
   annettu 11 päivänä toukokuuta 2011,
   neuvoston direktiivin 2003/109/EY muuttamisesta sen soveltamisalan laajentamiseksi koskemaan kansainvälistä suojelua saavia henkilöitä
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 79 artiklan 2 kohdan a ja b alakohdan,
   ottavat huomioon Euroopan komission ehdotuksen,
   noudattavat tavallista lainsäätämisjärjestystä (1),
   sekä katsovat seuraavaa:

               (1)

               Pitkään oleskelleiden kolmansien maiden kansalaisten asemasta 25 päivänä marraskuuta 2003 annettua neuvoston direktiiviä 2003/109/EY (2) ei sovelleta kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä 29 päivänä huhtikuuta 2004 annetussa neuvoston direktiivissä 2004/83/EY (3) määriteltyä kansainvälistä suojelua saaviin henkilöihin.

               (2)

               Mahdollisuus saada pitkään oleskelleen kolmannen maan kansalaisen asema jäsenvaltiossa tietyn ajanjakson jälkeen on tärkeä osa kansainvälistä suojelua saavien henkilöiden kokonaisvaltaista kotoutumista jäsenvaltioon, jossa he oleskelevat.

               (3)

               Kansainvälistä suojelua saavien henkilöiden on tärkeää saada pitkään oleskelleen kolmannen maan kansalaisen asema myös taloudellisen ja sosiaalisen yhteenkuuluvuuden edistämiseksi, joka on Euroopan unionin toiminnasta tehdyn sopimuksen mukaan unionin keskeisiä tavoitteita.

               (4)

               Kansainvälistä suojelua saavien henkilöiden olisi sen vuoksi voitava saada pitkään oleskelleen kolmannen maan kansalaisen asema samoin edellytyksin kuin muut kolmansien maiden kansalaiset jäsenvaltiossa, joka on myöntänyt heille kansainvälistä suojelua.

               (5)

               Koska kansainvälistä suojelua saavilla henkilöillä on oikeus oleskella myös muissa jäsenvaltioissa kuin siinä, joka on myöntänyt heille kansainvälistä suojelua, on tarpeen varmistaa, että nämä muut jäsenvaltiot saavat tiedon kyseisten henkilöiden oleskelun taustalla olevasta suojelun tarpeesta, jotta ne voivat noudattaa palauttamiskiellon periaatteen noudattamiseen liittyviä velvoitteitaan.

               (6)

               Kansainvälistä suojelua saavia henkilöitä, joilla on pitkään oleskelleen kolmannen maan kansalaisen asema, olisi tietyin edellytyksin kohdeltava tasavertaisesti oleskelujäsenvaltion kansalaisten kanssa monilla talous- ja yhteiskuntaelämän aloilla, jotta pitkään oleskelleen kolmannen maan kansalaisen asema edistäisi tehokkaasti pitkään oleskelleen kansalaisen kotoutumista siihen yhteiskuntaan, jossa he elävät.

               (7)

               Kansainvälistä suojelua saavien henkilöiden tasavertainen kohtelu jäsenvaltiossa, joka on myöntänyt heille kansainvälistä suojelua, ei saisi rajoittaa direktiivissä 2004/83/EY sekä 28 päivänä heinäkuuta 1951 tehdyssä pakolaisten oikeusasemaa koskevassa yleissopimuksessa, sellaisena kuin se on muutettuna New Yorkissa 31 päivänä tammikuuta 1967 allekirjoitetulla pöytäkirjalla, jäljempänä ’Geneven yleissopimus’, taattuja oikeuksia ja etuja.

               (8)

               Direktiivissä 2003/109/EY säädettyjä edellytyksiä pitkään oleskelleen kolmannen maan kansalaisen oikeudesta oleskella jossakin muussa jäsenvaltiossa ja saada siellä pitkään oleskelleen kolmannen maan kansalaisen asema olisi sovellettava samalla tavoin kaikkiin kolmannen maan kansalaisiin, jotka ovat saaneet pitkään oleskelleen kolmannen maan kansalaisen aseman.

               (9)

               Kansainvälistä suojelua saavien henkilöiden suojelua koskevan vastuun siirtäminen ei kuulu tämän direktiivin soveltamisalaan.

               (10)

               Jos jäsenvaltio aikoo jollakin direktiivissä 2003/109/EY säädetyllä perusteella karkottaa kansainvälistä suojelua saavan henkilön, joka on saanut pitkään oleskelleen kolmannen maan kansalaisen aseman kyseisessä jäsenvaltiossa, kyseisellä henkilöllä olisi oltava direktiivin 2004/83/EY ja Geneven yleissopimuksen 33 artiklan nojalla taattu suoja palauttamista vastaan. Tällöin on tarpeen säätää, että niissä tapauksissa, joissa henkilö saa kansainvälistä suojelua jossakin muussa jäsenvaltiossa kuin siinä jäsenvaltiossa, jossa kyseinen henkilö sillä hetkellä oleskelee pitkään oleskelleen kolmannen maan kansalaisen aseman perusteella, hänet voidaan karkottaa ainoastaan siihen jäsenvaltioon, joka on myöntänyt kansainvälistä suojelua, ja että tämä jäsenvaltio on velvollinen ottamaan kyseisen henkilön takaisin, paitsi jos palauttaminen on sallittu direktiivin 2004/83/EY mukaisesti. Samoja suojakeinoja olisi sovellettava kansainvälistä suojelua saavaan henkilöön, joka oleskelee toisessa jäsenvaltiossa mutta ei ole vielä saanut pitkään oleskelleen kolmannen maan kansalaisen asemaa tässä jäsenvaltiossa.

               (11)

               Niissä tapauksissa, joissa kansainvälistä suojelua saavan henkilön karkotus unionin alueen ulkopuolelle sallitaan direktiivin 2004/83/EY mukaisesti, jäsenvaltioilla olisi oltava velvollisuus varmistaa, että asianmukaisista lähteistä ja tarvittaessa myös kansainvälistä suojelua myöntäneeltä jäsenvaltiolta on saatu kaikki tiedot ja että nämä tiedot arvioidaan perusteellisesti sen varmistamiseksi, että karkotuspäätös tehdään Euroopan unionin perusoikeuskirjan 4 artiklan ja 19 artiklan 2 kohdan mukaisesti.

               (12)

               Tässä direktiivissä kunnioitetaan perusoikeuksia ja noudatetaan periaatteita, jotka on tunnustettu Euroopan unionista tehdyn sopimuksen 6 artiklassa ja Euroopan unionin perusoikeuskirjassa, erityisesti sen 7 artiklassa.

               (13)

               Paremmasta lainsäädännöstä tehdyn toimielinten välisen sopimuksen (4) 34 kohdan mukaisesti jäsenvaltioita kannustetaan laatimaan itseään varten ja unionin edun vuoksi omia taulukoitaan, joista ilmenee mahdollisuuksien mukaan tämän direktiivin ja sen kansallisen lainsäädännön osaksi saattamisen edellyttämien toimenpiteiden välinen vastaavuus, ja julkaisemaan ne.

               (14)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 1 ja 2 artiklan mukaisesti nämä jäsenvaltiot eivät osallistu tämän direktiivin hyväksymiseen, direktiivi ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

               (15)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistu tämän direktiivin hyväksymiseen, direktiivi ei sido Tanskaa eikä sitä sovelleta Tanskaan,

         OVAT HYVÄKSYNEET TÄMÄN DIREKTIIVIN:
   1 artikla
   Muutetaan direktiivi 2003/109/EY seuraavasti:

               1)

               Korvataan 2 artiklan f alakohta seuraavasti:

                           ”f)

                           ’kansainvälisellä suojelulla’ kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä 29 päivänä huhtikuuta 2004 annetun neuvoston direktiivin 2004/83/EY (5) 2 artiklan a alakohdassa määriteltyä kansainvälistä suojelua;

               2)

               Muutetaan 3 artikla seuraavasti:

                           a)

                           Korvataan 2 kohdan c ja d alakohta seuraavasti:

                                       ”c)

                                       joille on myönnetty lupa oleskella jossakin jäsenvaltiossa muun suojelun kuin kansainvälisen suojelun perusteella tai jotka ovat hakeneet oleskelulupaa tällä perusteella ja odottavat asemaansa koskevaa päätöstä;

                                       d)

                                       jotka ovat hakeneet kansainvälistä suojelua ja joiden hakemuksesta ei ole vielä tehty lopullista päätöstä;”.

                           b)

                           Korvataan 3 kohdan c alakohta seuraavasti:

                                       ”c)

                                       13 päivänä joulukuuta 1955 tehtyyn asettautumista koskevaan eurooppalaiseen yleissopimukseen, 18 päivänä lokakuuta 1961 tehtyyn Euroopan sosiaaliseen peruskirjaan, 3 päivänä toukokuuta 1987 tehtyyn tarkistettuun Euroopan sosiaaliseen peruskirjaan ja 24 päivänä marraskuuta 1977 tehtyyn siirtotyöläisten asemaa koskevaan eurooppalaiseen yleissopimukseen, 28 päivänä heinäkuuta 1951 tehdyn pakolaisten oikeusasemaa koskevan yleissopimuksen, sellaisena kuin se on muutettuna New Yorkissa 31 päivänä tammikuuta 1967 allekirjoitetulla pöytäkirjalla, lisäpöytäkirjan 11 kohtaan ja pakolaisia koskevan vastuun siirtämisestä 16 päivänä lokakuuta 1980 tehtyyn eurooppalaiseen sopimukseen.”

               3)

               Muutetaan 4 artikla seuraavasti:

                           a)

                           Lisätään kohta seuraavasti:
                           ”1 a.   Jäsenvaltioiden on oltava myöntämättä pitkään oleskelleen kolmannen maan kansalaisen asemaa kansainvälisen suojelun perusteella, jos kansainvälistä suojelua saavan henkilön asema on peruutettu tai lakkautettu tai jätetty uusimatta direktiivin 2004/83/EY 14 artiklan 3 kohdan tai 19 artiklan 3 kohdan mukaisesti.”

                           b)

                           Lisätään 2 kohtaan alakohta seuraavasti:
                           ”Laskettaessa 1 kohdassa tarkoitettua ajanjaksoa niiden henkilöiden osalta, joille on myönnetty kansainvälistä suojelua, huomioon otetaan vähintään puolet hakemuksen, jonka perusteella kansainvälistä suojelua myönnettiin, jättöpäivän ja direktiivin 2004/83/EY 24 artiklassa tarkoitetun oleskeluluvan myöntämispäivän välisestä ajanjaksosta, tai jos tämä ajanjakso ylittää 18 kuukautta, ajanjakso kokonaisuudessaan.”

               4)

               Lisätään 8 artiklaan kohdat seuraavasti:
               ”4.   Kun jäsenvaltio myöntää pitkään oleskelleen kolmannen maan kansalaisen EU-oleskeluluvan sellaiselle kolmannen maan kansalaiselle, jolle se on myöntänyt kansainvälistä suojelua, sen on merkittävä kyseisen henkilön pitkään oleskelleen kolmannen maan kansalaisen EU-oleskeluluvan kohtaan ’Huomautuksia’ seuraava huomautus: ’[Jäsenvaltion nimi] myöntänyt kansainvälistä suojelua [päivämäärä].’
               5.   Jos toinen jäsenvaltio myöntää pitkään oleskelleen kolmannen maan kansalaisen EU-oleskeluluvan sellaiselle kolmannen maan kansalaiselle, jolla on jo 4 kohdassa tarkoitetun huomautuksen sisältävä muun jäsenvaltion myöntämä pitkään oleskelleen kolmannen maan kansalaisen EU-oleskelulupa, ensiksi mainitun jäsenvaltion on merkittävä myöntämäänsä pitkään oleskelleen kolmannen maan kansalaisen EU-oleskelulupaan sama huomautus.
               Ennen kuin toinen jäsenvaltio merkitsee 4 kohdassa tarkoitetun huomautuksen, sen on pyydettävä huomautuksessa mainitulta jäsenvaltiolta tietoja siitä, saako pitkään oleskellut kolmannen maan kansalainen edelleen kansainvälistä suojelua. Huomautuksessa mainitun jäsenvaltion on vastattava viimeistään kuukauden kuluttua siitä, kun se on saanut tietopyynnön. Jos kansainvälistä suojelua saavan henkilön asema on peruutettu lainvoimaisella päätöksellä, ensin mainittu jäsenvaltio ei saa merkitä kyseistä huomautusta.
               6.   Jos vastuu kansainvälisen suojelun myöntämisestä pitkään oleskelleelle kolmannen maan kansalaiselle on siirretty asiaa koskevien kansainvälisten sopimusten tai kansallisen lainsäädännön mukaisesti toiselle jäsenvaltiolle 5 kohdassa tarkoitetun pitkään oleskelleen kolmannen maan kansalaisen EU-oleskeluluvan myöntämisen jälkeen, kyseisen toisen jäsenvaltion on tehtävä vastaava muutos 4 kohdassa tarkoitettuun huomautukseen viimeistään kolmen kuukauden kuluttua vastuun siirtämisestä.”

               5)

               Lisätään 9 artiklaan kohta seuraavasti:
               ”3 a.   Jäsenvaltiot voivat poistaa kolmannen maan kansalaisen pitkään oleskelleen kolmannen maan kansalaisen aseman, jos se saatiin kansainvälisen suojelun perusteella ja kansainvälistä suojelua saavan henkilön asema on peruutettu tai lakkautettu tai jätetty uusimatta direktiivin 2004/83/EY 14 artiklan 3 kohdan tai 19 artiklan 3 kohdan mukaisesti.”

               6)

               Lisätään 11 artiklaan kohta seuraavasti:
               ”4 a.   Kansainvälistä suojelua myöntäneen jäsenvaltion osalta 3 ja 4 kohdalla ei rajoiteta direktiivin 2004/83/EY soveltamista.”

               7)

               Muutetaan 12 artikla seuraavasti:

                           a)

                           Lisätään kohdat seuraavasti:
                           ”3 a.   Kun jäsenvaltio päättää karkottaa pitkään oleskelleen kolmannen maan kansalaisen, jonka pitkään oleskelleen kolmannen maan kansalaisen EU-oleskeluluvassa on 8 artiklan 4 kohdassa tarkoitettu huomautus, sen on pyydettävä huomautuksessa mainittua jäsenvaltiota varmistamaan, saako asianomainen henkilö edelleen kansainvälistä suojelua kyseisessä jäsenvaltiossa. Huomautuksessa mainitun jäsenvaltion on vastattava pyyntöön viimeistään kuukauden kuluttua pyynnön vastaanottamisesta.
                           3 b.   Jos pitkään oleskellut kolmannen maan kansalainen saa vielä kansainvälistä suojelua huomautuksessa mainitussa jäsenvaltiossa, tämä henkilö on karkotettava kyseiseen jäsenvaltioon, jonka on otettava välittömästi ja muodollisuuksitta takaisin hänet ja hänen perheenjäsenensä, tämän kuitenkaan rajoittamatta unionin tai kansallisen oikeuden soveltamista tai perheiden yhdistämistä koskevan periaatteen noudattamista.
                           3 c.   Edellä olevasta 3 b kohdasta poiketen jäsenvaltiolla, joka teki karkotuspäätöksen, on oikeus kansainvälisten velvoitteidensa mukaisesti siirtää kyseinen pitkään oleskellut kolmannen maan kansalainen muuhun maahan kuin siihen jäsenvaltioon, joka myönsi kansainvälistä suojelua, jos tämä henkilö täyttää direktiivin 2004/83/EY 21 artiklan 2 kohdassa määritellyt ehdot.”

                           b)

                           Lisätään kohta seuraavasti:
                           ”6.   Tämä artikla ei rajoita direktiivin 2004/83/EY 21 artiklan 1 kohdan soveltamista.”

               8)

               Lisätään artikla seuraavasti:
               ”19 a artikla
               Muutokset pitkään oleskelleen kolmannen maan kansalaisen EU-oleskelulupaan
               1.   Jos pitkään oleskelleen kolmannen maan kansalaisen EU-oleskeluluvassa on 8 artiklan 4 kohdassa tarkoitettu huomautus ja jos vastuu kansainvälisen suojelun myöntämisestä pitkään oleskelleelle kolmannen maan kansalaiselle siirretään asiaa koskevien kansainvälisten sopimusten tai kansallisen lainsäädännön mukaisesti toiselle jäsenvaltiolle ennen kuin tämä toinen jäsenvaltio myöntää 8 artiklan 5 kohdassa tarkoitetun pitkään oleskelleen kolmannen maan kansalaisen EU-oleskeluluvan, tämän toisen jäsenvaltion on pyydettävä pitkään oleskelleen kolmannen maan kansalaisen EU-oleskeluluvan myöntänyttä jäsenvaltiota tekemään vastaava muutos huomautukseen.
               2.   Jos pitkään oleskelleelle kolmannen maan kansalaiselle myönnetään toisessa jäsenvaltiossa kansainvälistä suojelua ennen kuin tämä toinen jäsenvaltio on myöntänyt 8 artiklan 5 kohdassa tarkoitetun pitkään oleskelleen kolmannen maan kansalaisen EU-oleskeluluvan, tämän toisen jäsenvaltion on pyydettävä pitkään oleskelleen kolmannen maan kansalaisen EU-oleskeluluvan myöntänyttä jäsenvaltiota merkitsemään 8 artiklan 4 kohdassa tarkoitettu huomautus.
               3.   Edellä 1 ja 2 kohdassa tarkoitetun pyynnön jälkeen pitkään oleskelleen kolmannen maan kansalaisen EU-oleskeluluvan myöntänyt jäsenvaltio antaa muutetun pitkään oleskelleen kolmannen maan kansalaisen EU-oleskeluluvan viimeistään kolmen kuukauden kuluttua siitä, kun se on vastaanottanut toisen jäsenvaltion pyynnön.”

               9)

               Lisätään 22 artiklaan kohta seuraavasti:
               ”3 a.   Jollei kansainvälistä suojelua saavan henkilön asemaa ole tällä välin peruutettu tai jos jokin direktiivin 2004/83/EY 21 artiklan 2 kohdassa kuvattu määritelmä ei koske häntä, tämän artiklan 3 kohtaa ei sovelleta sellaiseen kolmannen maan kansalaiseen, jonka ensimmäisen jäsenvaltion myöntämässä pitkään oleskelleen kolmannen maan kansalaisen EU-oleskeluluvassa on tämän direktiivin 8 artiklan 4 kohdassa tarkoitettu huomautus.
               Tämä kohta ei rajoita direktiivin 2004/83/EY 21 artiklan 1 kohdan soveltamista.”

               10)

               Korvataan 25 artiklan ensimmäinen kohta seuraavasti:
               ”Jäsenvaltioiden on nimettävä yhteyspisteitä, jotka vastaavat 8, 12, 19, 19 a, 22 ja 23 artiklassa tarkoitettujen tietojen ja asiakirjojen vastaanottamisesta ja toimittamisesta.”

         2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 20 päivänä toukokuuta 2013. Niiden on ilmoitettava tästä komissiolle viipymättä.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   4 artikla
   Tämä direktiivi on osoitettu jäsenvaltioille perussopimusten mukaisesti.

      Tehty Strasbourgissa 11 päivänä toukokuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         GYŐRI E.

      (1)  Euroopan parlamentin kanta, vahvistettu 14. joulukuuta 2010 (ei vielä julkaistu virallisessa lehdessä), ja neuvoston päätös, tehty 11. huhtikuuta 2011.

      (2)  EUVL L 16, 23.1.2004, s. 44.

      (3)  EUVL L 304, 30.9.2004, s. 12.

      (4)  EUVL C 321, 31.12.2003, s. 1.

      (5)  EUVL L 304, 30.9.2004, s. 12.”


Avis juridique important

|

31989L0429

Neuvoston direktiivi 89/429/ETY, annettu 21 päivänä kesäkuuta 1989, yhdyskuntajätteiden olemassa olevien polttolaitosten aiheuttaman ilman pilaantumisen ehkäisemisestä

Virallinen lehti nro L 203 , 15/07/1989 s. 0050 - 0054 Suomenk. erityispainos Alue 15 Nide 9 s. 0081  Ruotsink. erityispainos Alue 15 Nide 9 s. 0081

NEUVOSTON DIREKTIIVI,annettu 21 päivänä kesäkuuta 1989,yhdyskuntajätteiden olemassa olevien polttolaitosten aiheuttaman ilman pilaantumisen ehkäisemisestä (89/429/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 130 s artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäEuroopan yhteisöjen toimintaohjelmissa ympäristöalan toimenpiteiksi, vuosilta 1973(4), 1977(5), 1983(6) ja 1987(7) korostetaan ilman pilaantumisen ehkäisemisen ja vähentämisen tärkeyttä,neuvoston 19 lokakuuta 1987 antamassa päätöslauselmassa toimintaohjelma ympäristöalan toimenpiteiksi vuosille 1987 1992(8) todetaan olevan tärkeää keskittää yhteisön toimenpiteet muun muassa asianmukaisten standardien luomiseen korkeatasoisen kansanterveyden ja ympäristönsuojelun varmistamiseksi,jätteistä 15 heinäkuuta 1975 annetussa direktiivissä 75/442/ETY(9) säädetään, että jätteitä on käsiteltävä vaarantamatta ihmisten terveyttä ja vahingoittamatta ympäristöä, minkä vuoksi kyseisessä direktiivissä säädetään, että kaikkien jätteitä käsittelevien laitosten tai yritysten toimintaa varten on oltava toimivaltaisen viranomaisen lupa, joka muun ohessa määrätään suoritettavista varotoimenpiteistä,teollisuuslaitosten aiheuttaman ilman pilaantumisen estämisestä 28 kesäkuuta 1984 annetussa neuvoston direktiivissä 84/360/ETY säädetään, että jäsenvaltioiden on sovellettava politiikkoja ja strategioita sekä toteutettava asianmukaiset toimenpiteet olemassa olevien laitosten muuttamiseksi asteittain parhaan taloudellisesti saatavilla olevan teknologian mukaisiksi; nämä säännökset koskevat muun muassa yhdyskuntajätteen olemassa olevia polttolaitoksia,direktiivissä 84/360/ETY säädetään, että neuvosto yksimielisesti, komission esityksestä, tarvittaessa vahvistaa päästöille raja-arvot, jotka perustuvat parhaaseen taloudellisesti saatavilla olevaan teknologiaan sekä sopiviin mittaustekniikoihin ja -menetelmiin,yhdyskuntajätteiden poltossa syntyy sellaisten aineiden päästöjä, joista voi aiheutua ilman pilaantumista ja siten vahinkoa ihmisten terveydelle ja ympäristölle; joissakin tapauksissa nämä saasteet saattavat kulkeutua rajojen yli,yhdyskuntajätteiden polttolaitoksissa syntyvien tiettyjen saastepäästöjen rajoittamiseksi käytettävät tekniikat ovat jo vakiintuneita, niitä voidaan ottaa asteittain käyttöön olemassa olevissa polttolaitoksissa, ottaen huomioon samalla laitosten tekniset ominaisuudet ja sen, ettei toimenpiteistä aiheudu liian suuria kustannuksia; puhdistustoimenpiteiden avulla on mahdollista saada palamiskaasujen saastepitoisuudet tasolle, joka ei ylitä tiettyjä raja-arvoja,kaikissa jäsenvaltioissa on lakeja, asetuksia ja hallinnollisia määräyksiä kiinteiden laitosten aiheuttaman ilman pilaantumisen estämisestä; useissa jäsenvaltioissa on yhdyskuntajätteiden polttolaitoksia koskevia erityismääräyksiä,yhteisö auttaa tehostamaan jäsenvaltioiden toteuttamia toimenpiteitä yhdyskuntajätteiden polttolaitosten aiheuttaman ilmanpilaantumisen estämiseksi asettamalla päästöille raja-arvoja ja asettamalla muita pilaantumista ehkäiseviä vaatimuksia,ympäristön tehokkaan suojelun pikaiseksi varmistamiseksi olisi asetettava sopivat määräajat olemassa olevien polttolaitosten muuttamiseksi parhaan saatavilla olevan teknologian mukaisiksi aiheuttamatta liian suuria kustannuksia; lienee tarkoituksenmukaista, että kaikkiin olemassa oleviin jätteenpolttolaitoksiin lopulta sovelletaan samoja ehtoja kuin samassa ryhmässä oleviin uusiin laitoksiin,olemassa oleville laitoksille asetettaviin vaatimuksiin olisi sisällyttävä velvoite noudattaa sekä tärkeimpien saasteiden päästöjen raja-arvoja että asianmukaisia palamisolosuhteita; palamisolosuhteita määrättäessä olisi otettava huomioon pääasialliset mahdollisesti ilmenevät tekniset vaikeudet; on säädettävä polttolaitoksessa suoritettavista asianmukaisista mittauksista ja niiden todentamisesta; on toivottavaa, että yleisölle tiedotetaan saaduista tuloksista,dioksiinien ja furaanien päästöjen aiheuttamat ongelmat on otettava huomioon,yhtä tärkeää kuin päästöjen raja-arvoista päättäminen, on edistää puhdasta teknologiaa koskevan tiedon kehittämistä ja levittämistä sekä puhtaan teknologian käyttöä osana ehkäiseviä toimenpiteitä ympäristön pilaantumisen estämiseksi yhteisössä, erityisesti jätteiden käsittelyn yhteydessä, japerustamissopimuksen 130 t artiklan mukaisesti tällaisten yhteisön säännösten antamisella ei estetä jäsenvaltiota pysyttämästä tai ottamasta käyttöön tiukempia toimenpiteitä ympäristön suojelemiseksi, jotka ovat perustamissopimuksen mukaisia,ON ANTANUT TÄMÄN DIREKTIIVIN:1 artikla Tässä direktiivissä:1 `ilman pilaantumisella` tarkoitetaan ihmisen suoran tai välillisen toiminnan kautta ilmaan päässeitä aineita tai päässyttä energiaa, joista on seurauksena sen laatuisia vahingollisia vaikutuksia, että ne vaarantavat ihmisten terveyttä, vahingoittavat luonnonvaroja ja luonnonjärjestelmiä ja aineellista omaisuutta sekä huonontavat tai häiritsevät ympäristön laatua tai muuta ympäristön oikeutettua käyttämistä;2 `päästörajalla` tarkoitetaan pilaavien aineiden pitoisuutta tai määrää, jota laitosten päästöt eivät saa ylittää tietyn ajan kuluessa;3 `yhdyskuntajätteillä` tarkoitetaan kotitalousjätettä sekä liike- tai elinkeinotoiminnasta syntyvää jätettä tai muuta jätettä, joka laatunsa tai koostumuksensa puolesta on samanlaista kuin kotitalousjäte;4 `yhdyskuntajätteen polttolaitoksella` tarkoitetaan kaikkia teknisiä laitteistoja, joita käytetään yhdyskuntajätteen käsittelyyn polttamalla joko varustettuna lämmön talteenotolla tai ilman lämmön talteenottoa; sillä ei tarkoiteta laitoksia, joita käytetään erityisesti viemärilietteen, kemikaalijätteen, myrkyllisen ja vaarallisen jätteen, sairaalajätteen tai muunlaisen erikoisjätteen polttamiseen maalla tai merellä, vaikka näissä laitoksissa olisi mahdollista polttaa myös yhdyskuntajätettä.Tämä määritelmä kattaa sekä sijoituspaikan että koko laitteiston käsittäen jätteenpolttouunin, jätteensyöttö-, polttoaineensyöttö- ja ilmansyöttöjärjestelmät ja laitteistot sekä polttotoimintojen tarkistamiseen ja poltto-olosuhteiden jatkuvaan kirjaamiseen ja seuraamiseen käytettävät järjestelmät;5 `yhdyskuntajätteen olemassa olevalla polttolaitoksella` tarkoitetaan yhdyskuntajätteen polttolaitosta, jolle on myönnetty toimintalupa ensimmäisen kerran ennen 1 päivää joulukuuta 1990;6 `jätteenpolttolaitoksen nimelliskapasiteetilla` tarkoitetaan laitoksen uunien yhteistä polttokapasiteettia, jonka laitteen toimittaja tai rakentaja määrittää ja käyttäjä vahvistaa ottaen erityisesti huomioon jätteen lämpöarvon ilmaistuna poltetun jätteen määränä tuntia kohden.2 artikla Direktiivin 84/360/ETY 13 artiklan mukaisesti jäsenvaltioiden on toteutettava tarpeelliset toimenpiteet sen varmistamiseksi, että olemassa olevissa jätteenpolttolaitoksissa:a) sellaisten laitosten osalta, joiden nimelliskapasiteetti on 6 tonnia jätettä tuntia kohti tai enemmän, noudatetaan sen osalta viimeistään 1 päivänä joulukuuta 1996 samoja ehtoja, jotka on säädetty saman kapasiteetin omaaville uusille polttolaitoksille 8 päivänä kesäkuuta 1989 annetussa neuvoston direktiivissä 89/369/ETY, yhdyskuntajätteen uusien polttolaitoksien aiheuttaman ilmanpilaantumisen ehkäisemiseksi(10), lukuun ottamatta 4 artiklan säännöksiä, jotka korvataan tämän direktiivin 4 artiklan säännöksillä;b) muiden laitosten osalta:i) on noudatettava viimeistään 1 päivästä joulukuuta 1995 alkaen tämän direktiivin 3 7 artiklassa vahvistettuja edellytyksiä,ii) on noudatettava viimeistään 1 päivästä joulukuuta 2000 alkaen samoja edellytyksiä, jotka on säädetty saman kapasiteetin omaaville uusille polttolaitoksille neuvoston direktiivissä 89/369/ETY, lukuun ottamatta 4 artiklan säännöksiä, jotka korvataan tämän direktiivin 4 artiklan säännöksillä,Toimivaltaisten viranomaisten on huolehdittava, että kaikki olemassa olevien laitosten muutostyöt, joista päätetään ottaen huomioon niiden odotettavissa oleva käyttöikä ja muut määräajat sekä tässä direktiivissä säädetyt edellytykset, suoritetaan niin pian kuin mahdollista.3 artikla 1 Yhdyskuntajätteen olemassa olevien polttolaitoksien on 1 päivästä joulukuuta 1995 alkaen noudatettava jäljempänä esitettyjä päästörajoja seuraavissa standardiolosuhteissa: lämpötila 273 K, paine 101,3 kPa, 11 prosenttia happea tai 9 prosenttia CO2 kuivassa kaasussa:a) laitokset, joiden nimelliskapasiteetti on alle 6 tonnia jätettä tuntia kohti mutta vähintään 1 tonni tuntia kohti:- kokonaispölymäärä 100 mg/nm³,b) laitokset, joiden nimelliskapasiteetti on alle yksi tonni jätettä tuntia kohti:- kokonaispölymäärä 600 mg/nm³.2 Laitoksilla, joiden kapasiteetti on vähemmän kuin yksi tonni tuntia kohti, voidaan päästörajat laskea 17 prosentin happitasolla. Tässä tapauksessa pitoisuudet eivät saa olla suurempia kuin 1 kohdassa määrätyt jaettuna 2,5:llä.3 Toimivaltaisten viranomaisten on määrättävä päästörajat muille kuin 1 kohdassa mainituille päästöille pitäessään sitä tarkoituksenmukaisena poltettavan jätteen koostumuksen ja polttolaitoksen ominaisuuksien vuoksi. Päästörajoja määritellessään viranomaisten on otettava huomioon kyseisten saasteiden mahdolliset vahingolliset vaikutukset ihmisten terveydelle ja ympäristölle sekä paras taloudellisesti saatavilla oleva teknologia. Erityisesti toimivaltaiset viranomaiset voivat määrätä päästörajat dioksiineille ja furaaneille.4 artikla 1 a) Olemassa olevien jätteenpolttolaitoksien, joiden kapasiteetti on vähintään 6 tonnia tunnissa, on noudatettava viimeistään 1 päivästä joulukuuta 1996 alkaen seuraavia palamisolosuhteita: jätteen poltossa syntyvien kaasujen lämpötila on nostettava viimeisen palamisilman ottokohdan jälkeen kaikkein epäedullisimmissakin olosuhteissa vähintään 850 °C:een vähintään kahdeksi sekunniksi siten, että happipitoisuus on vähintään kuusi prosenttia. Mikäli toimenpiteestä aiheutuu kuitenkin voittamattomia teknisiä vaikeuksia, on kahden sekunnin aikaa koskevat määräykset otettava käyttöön viimeistään uunien vaihdon jälkeen.b) Yhdyskuntajätteiden muiden olemassa olevien polttolaitosten on noudatettava viimeistään 1 päivästä joulukuuta 1995 alkaen seuraavia palamisolosuhteita: jätteen poltossa syntyvien kaasujen lämpötila on nostettava viimeisen palamisilman ottokohdan jälkeen kaikkein epäedullisimmissakin olosuhteissa vähintään 850 °C:een siten, että happipitoisuus on vähintään kuusi prosenttia, riittävän pitkäksi ajaksi, jonka toimivaltainen viranomainen määrittelee.2 Eri laitostyypeille 1 kohdassa erikseen vahvistettujen määräaikojen kuluttua on kaikissa yhdyskuntajätteiden olemassa olevissa polttolaitoksissa noudatettava laitoksen käynnissäoloaikana palamiskaasujen hiilimonoksidipitoisuuden (CO) osalta raja-arvoa 100 mg/nm³.Tämä raja-arvo standardoidaan seuraaviin olosuhteisiin: lämpötila 273 K, paine 101,3 kPa, 11 prosenttia happea tai 9 prosenttia CO2, kuivassa kaasussa.3 Edellä 1 kohdassa säädetyistä edellytyksistä voidaan sallia poikettavan, mikäli polttouuneissa tai palamiskaasujen käsittelylaitteissa käytetään asianmukaista tekniikkaa, edellyttäen kuitenkin, että polykloorattujen dibentsodioksidien (PCDD) ja polykloorattujen dibentsofuraanien (PCDF) päästötasot ovat vastaavat tai alemmat kuin 1 kohdassa säädetyissä olosuhteissa saavutetut päästötasot.Jäsenvaltioiden tätä varten nimeämien toimivaltaisten viranomaisten on ilmoitettava komissiolle tämän kohdan mukaisesti tehdyistä päätöksistä.5 artikla 1 Edellä 4 artiklan 1 kohdassa säädetty lämpötila ja happipitoisuus ovat minimiarvoja, joita on noudatettava koko laitoksen toiminnassaoloajan.2 Edellä 4 artiklan 2 kohdassa säädetty hiilimonoksidipitoisuus (CO) on:a) laitoksilla, joiden nimelliskapasiteetti on 6 tonnia tunnissa tai enemmän, raja-arvoa tuntikeskiarvona. Lisäksi ainakin 90 prosenttia kaikista 24 tunnin jakson aikana suoritettavien mittauksien tuloksista täytyy jäädä alle arvon 150 mg/nm³;b) laitoksilla, joiden nimelliskapasiteetti on vähemmän kuin 6 tonnia tunnissa mutta vähintään 1 tonni tunnissa raja-arvoa tuntikeskiarvona;c) laitoksilla, joiden nimelliskapasiteetti on vähemmän kuin 1 tonni tunnissa raja-arvoa vuorokausikeskiarvona.Edellä mainitut keskiarvot on laskettava niin, että otetaan huomioon vain ne tunnit, jolloin laitos on todella käynnissä, mukaan lukien käynnistys- ja pysäytysvaiheet.3 Jatkuvasti 6 artiklan mukaisesti tarkkailtavan pölyn osalta:a) mitkään liukuvista seitsemän päivän pitoisuuskeskiarvoista, jotka on määritetty näille aineille, eivät saa ylittää vastaavia raja-arvoja,b) mitkään pitoisuuksien vuorokausikeskiarvot, jotka on määritetty näille aineille eivät saa ylittää vastaavia raja-arvoja yli 30 prosentilla.Edellä mainitut keskiarvot on laskettava niin, että otetaan huomioon vain se aika, jolloin laitos on todella käynnissä, mukaan lukien käynnistys- ja pysäytysvaiheet.4 Kokonaispölyn osalta, kun 6 artiklan mukaisesti vaaditaan määräajoin tapahtuvia mittauksia, toimivaltaisten viranomaisten 6 artiklan 3, 4 ja 5 kohdan perusteella antamien ohjeiden mukaisesti mitatut pitoisuusarvot eivät saa ylittää raja-arvoja.6 artikla 1 Seuraavat mittaukset on vaadittava 2 artiklan b alakohdassa mainittujen olemassa olevien laitosten osalta viimeistään 1 päivästä joulukuuta 1995 alkaen:a) seuraavien aineiden pitoisuudet palamiskaasuissa:i) kokonaispölypitoisuudet, CO-, ja happipitoisuudet on mitattava jatkuvasti ja niistä on pidettävä kirjaa laitoksilla, joiden nimelliskapasiteetti on 1 tonni tunnissa tai suurempi,ii) seuraavat pitoisuudet on mitattava määräajoin:- olemassa olevilla laitoksilla, joiden nimelliskapasiteetti on alle 1 tonni jätettä tunnissa, kokonaispölypitoisuus, happi- ja CO-pitoisuus;b) käyttöarvojen mittaus:i) kaasujen lämpötilaa on mitattava jatkuvasti ja mittaustulokset kirjattava alueella, jossa 4 artiklan 1 kohdassa määrätyt ehdot täyttyvät,ii) palamiskaasujen ohjeaika 4 artiklan 1 kohdassa määritellyssä 850 °C minimilämpötilassa laitokselle ennakoiduissa kaikkein epäsuotuisimmissa olosuhteissa, on todennettava asianmukaisesti vähintään kerran jokaisen laitokseen tehtävän muutostyön jälkeen ja joka tapauksessa 1 päivään joulukuuta 1995 mennessä.2 Seuraavia standardiolosuhteita edellytetään 1 kohdassa mainittujen mittausten tuloksissa:- lämpötila 273 K, paine 101,3 kPa, 11 prosenttia happea tai 9 prosenttia CO2 kuivassa kaasussa.Sovellettaessa 3 artiklan 2 kohtaa ne voidaan kuitenkin standardoida seuraaviin olosuhteisiin:- lämpötila 273 K, paine 101,3 kPa, 17 prosenttia happea kuivassa kaasussa.3 Kaikki määritystulokset on kirjattava, käsiteltävä ja esitettävä asianmukaisesti siten, että toimivaltaiset viranomaiset voivat niiden itsensä vahvistamien menettelytapojen mukaisesti tarkastaa, että säädetyt ehdot on täytetty.4 Toimivaltaisten viranomaisten on etukäteen hyväksyttävä 1 kohdan määräysten mukaiset näytteenotto- ja mittaustavat, menetelmät ja laitteistot sekä näytteenotto- ja mittauspisteiden sijainti.5 Määräajoin tehtävien mittausten osalta toimivaltaisten viranomaisten on laadittava asianmukaiset mittausohjelmat sen varmistamiseksi, että tulokset edustavat kyseisten aineiden normaalia päästötasoa.Saaduilla tuloksilla on pystyttävä osoittamaan, onko asianmukaisia raja-arvoja noudatettu.7 artikla 1 Jos tehdyt mittaukset osoittavat, että tässä direktiivissä säädetyt raja-arvot on ylitetty, on asiasta ilmoitettava toimivaltaiselle viranomaiselle niin pian kuin mahdollista. Viranomaisen on varmistettava, ettei kyseisen laitoksen käyttöä jatketa ennen kuin se pystyy täyttämään päästöstandardit ja toteutettava tarvittavat toimenpiteet sen varmistamiseksi, että laitos korjataan tai poistetaan käytöstä.2 Toimivaltaisten viranomaisten on määrättävä pisin sallittu aika kaikille puhdistuslaitteiden teknisesti väistämättömille seisokeille, joiden aikana sellaisten ilmaan pääsevien aineiden pitoisuudet, joiden vähentämiseen kyseiset laitteet on tarkoitettu, ovat säädettyjä raja-arvoja korkeammat. Seisokin tapahtuessa laitoksen käyttäjän on supistettava tai lopetettava toimintaa niin pian kuin käytännössä on mahdollista siihen asti kunnes normaali toiminta saadaan palautetuksi. Missään olosuhteissa laitoksen käyttöä ei saada jatkaa pidempään kuin 16 tuntia keskeyttämättä ja lisäksi kokonaiskäyttötuntimäärän tällaisissa olosuhteissa on oltava vuoden aikana vähemmän kuin 200 tuntia.Päästöjen pölypitoisuus ei saa missään olosuhteissa ylittää 600 mg/nm³ edellisessä alakohdassa mainittuina ajanjaksoina ja kaikkia muita ehtoja, erityisesti palamisolosuhteita koskevia, on noudatettava.8 artikla Jollei liikesalaisuutta koskevista säännöksistä tai määräyksistä muuta johdu, tiedot olemassa olevilta polttolaitoksilta tämän direktiivin mukaisesti vaadittavista velvoitteista sekä 5 ja 6 artiklassa säädettyjen tarkastusten tuloksista on asianmukaisten menettelytapojen mukaisesti ja toimivaltaisten viranomaisten määräämässä muodossa oltava yleisön saatavilla.9 artikla Jäsenvaltioiden on toteutettava tarvittavat toimenpiteet sen varmistamiseksi, että toimivaltaiset viranomaiset tarkastavat, noudattavatko olemassa olevat jätteenpolttolaitokset tämän direktiivin mukaisesti määrättäviä ehtoja.10 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään joulukuuta 1990 mennessä. Niiden on ilmoitettava tästä komissiolle viipymättä.2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.11 artikla Tämä direktiivi on osoitettu kaikille jäsenvaltioille.Tehty Luxemburgissa 21 kesäkuuta 1989.Neuvoston puolestaPuheenjohtajaC. ARANZADI(1) EYVL N:o C 75, 23.3.1988, s. 8(2) EYVL N:o C 69, 20.3.1989, s. 223(3) EYVL N:o C 318, 12.12.1988, s. 3(4) EYVL N:o C 112, 20.12.1973, s. 1(5) EYVL N:o C 139, 13.6.1977, s. 1(6) EYVL N:o C 46, 17.2.1983, s. 1(7) EYVL N:o C 328, 7.12.1987, s. 1(8) EYVL N:o L 194, 25.7.1975, s. 47(9) EYVL N:o L 188, 16.7.1984, s. 20(10) EYVL N:o L 163, 14.6.1989, s. 32


Avis juridique important

|

31988L0366

Komission direktiivi 88/366/ETY, annettu 17 päivänä toukokuuta 1988, moottoriajoneuvojen kuljettajien näkökenttää koskevan jäsenvaltioiden lainsäädännön lähentämisestä annetun neuvoston direktiivin 77/649/ETY mukauttamisesta tekniikan kehitykseen

Virallinen lehti nro L 181 , 12/07/1988 s. 0040 - 0044 Suomenk. erityispainos Alue 13 Nide 17 s. 0072  Ruotsink. erityispainos Alue 13 Nide 17 s. 0072

KOMISSION DIREKTIIVI,annettu 17 päivänä toukokuuta 1988,moottoriajoneuvojen kuljettajien näkökenttää koskevan jäsenvaltioiden lainsäädännön lähentämisestä annetun neuvoston direktiivin 77/649/ETY mukauttamisesta tekniikan kehitykseen (88/366/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon moottoriajoneuvojen ja niiden perävaunujen tyyppihyväksyntää koskevan, jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 87/403/ETY(2), ja erityisesti sen 11 artiklan,ottaa huomioon moottoriajoneuvojen kuljettajien näkökenttää koskevan, jäsenvaltioiden lainsäädännön lähentämisestä 27 päivänä syyskuuta 1977 annetun neuvoston direktiivin 77/649/ETY(3), sellaisena kuin se on viimeksi muutettuna direktiivillä 81/643/ETY(4), ja erityisesti sen 5 artiklan,sekä katsoo, ettäajoneuvojen suunnittelu on kehittynyt, erityisesti polttoaineen säästöön tähtäävän aerodynaamisen suunnittelun seurauksena, mikä on usein johtanut siihen, että tuulilasin sivupilarit ovat huomattavasti kallistetut; sen vuoksi nykyisiä tuulilasin sivupilarien aiheuttamia kaksiokulaarisia esteitä koskevia vaatimuksia olisi muutettava, jotta vähennettäisiin valmistajien vaikeuksia tuottaa ajoneuvoja, joilla on paras mahdollinen ilmanvastuskerroin (Cd),käytännön kokemus on lisäksi osoittanut tarpeen muuttaa tiettyjä vaatimuksia, jotka koskevat tuulilasin yhteyteen rakennettuja "radioantenneja" ja "huurteenpoisto/sumunpoisto"-johtimia, jotta saataisiin paras mahdollinen korkealaatuisimpiin radiolaitteisiin sopiva laatu ja ominaisuudet, sekä mahdollistettaisiin tuulilasin huurteenpoisto- ja sumunpoistolaitteiden ominaisuuksien ja tehokkuuden parantaminen niin, että samalla säilytettäisiin hyvä optinen laatu näkökenttää haittaamatta, jatässä direktiivissä säädetyt toimenpiteet ovat moottoriajoneuvoalaa koskevien kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiivin 77/649/ETY liiteluetteloa ja liitteitä I ja IV tämän direktiivin liitteiden mukaisesti.2 artikla Jäsenvaltioiden on saatettava tämän direktiivin noudattamisen edellyttämät säännökset voimaan 1 päivään lokakuuta 1988 mennessä ja ilmoitettava tästä komissiolle viipymättä.3 artikla Tämä direktiivi on osoitettu kaikille jäsenvaltioille.Tehty Brysselissä 17 päivänä toukokuuta 1988.Komission puolestaCOCKFIELDVarapuheenjohtaja(1) EYVL N:o L 42, 23.2.1970, s. 1(2) EYVL N:o L 220, 8.8.1987, s. 44(3) EYVL N:o L 267, 19.10.1977, s. 1(4) EYVL N:o L 231, 15.8.1981, s. 41LIITE Muutetaan liiteluetteloa seuraavasti:Lisätään ilmaus "Lisäys: Kuvat 1 ja 2" liitteen III jälkeen,Lisätään ilmaus "Lisäys: Kuvat 1 ja 7" liitteen IV jälkeen.Muutetaan liitettä I seuraavasti:Korvataan 5.1.2-5.1.2.1.2 kohta seuraavasti:"5.1.2 Minkään `A`-pylvään peittämä kulma, niin kuin esitetään 5.1.2.1 kohdassa, ei saa ylittää 6° (ks. liitteessä IV olevan lisäyksen kuva 3).Matkustajan puoleisen `A`-pylvään peittämää kulmaa, niin kuin se esitetään 5.1.2.1.2 kohdassa, ei tarvitse määrittää, jos kaksi pylvästä on sijoitettu samansuuntaisesti ajoneuvon pituuskeskiviivan pystytason suhteen.5.1.2.1 `A`-pylvään peittämä kulma on mitattava asettamalla tasoon päällekkäin seuraavat kaksi leikkausta:Leikkaus 1: Alkaen Pm-pisteestä, joka sijaitsee 5.3.1.1 kohdassa määritellyssä paikassa, piirretään taso, joka sijaitsee 2°:n kulmassa ylöspäin tasosta, joka kulkee Pm-pisteen kautta vaakasuoraan. Määritellään `A`-pylvään vaakasuora leikkaus aloittaen etumaisesta `A`-pylvään ja kallistetun tason leikkauspisteestä (ks. liitteessä IV olevan lisäyksen kuva 2).Leikkaus 2: Toistetaan samat toimenpiteet ottaen tason, joka laskee 5°:n kulmassa alaspäin suhteessa Pmpisteen kautta kulkevaan vaakasuoraan tasoon (ks. liitteessä IV olevan lisäyksen kuva 2).5.1.2.1.1 Kuljettajan puolella `A`-pylvään peittämä kulma muodostuu tasonäkymästä, joka alkaa E2:sta ja jonka kyljet muodostuvat E1:n ja leikkauksen S2 ulkoreunan välisen suoran kanssa yhdensuuntaisesta E1:n kautta kulkevasta suorasta sekä E2:n ja leikkauksen S1 sisäreunan välisestä suorasta (ks. liitteessä IV olevan lisäyksen kuva 3).5.1.2.1.2 Matkustajan puolella `A`-pylvään peittämä kulma muodostuu tasonäkymästä, joka alkaa E3:sta ja jonka kyljet muodostuvat E3:n ja leikkauksen S1 sisäreunan välisestä suorasta sekä E4:n ja leikkauksen S1ulkoreunan välisen suoran kanssa yhdensuuntaisesta E3:n kautta kulkevasta suorasta (ks. liitteessä IV olevan lisäyksen kuva 3)."Korvataan 5.1.3 kohta seuraavasti:"5.1.3 Muita kuin `A`-pylväiden, kiinteän tai siirrettävän ilmanvaihtoaukon tai sivuikkunan jakotangon, ulkopuolisten radioantennien, taustapeilien ja tuulilasinpyyhkimien muodostamia esteitä ei saa olla kuljettajan 180°:n etunäköalueella vaakasuoran V1:n läpi kulkevan tason alapuolella ja V2:n kautta kulkevien kolmen tason yläpuolella, joista yksi on kohtisuorassa tasoon X-Z nähden ja laskee 4° vaakatasosta alaspäin, ja kaksi muuta kohtisuorassa Y-Z tason suhteen ja laskee 4° vaakatasosta alaspäin (ks. liitteessä IV oleva kuva 4).Näköesteiksi ei katsota seuraavia:- upotettuja tai painettuja `radioantenni`-johtimia, jotka ovat leveydeltään enintään:- upotetut johtimet: 0,5 mm,- painetut johtimet: 1,0 mm.Nämä `radioantenni`-johtimet eivät saa kulkea moottoriajoneuvojen tuulilasin pyyhin- ja pesinjärjestelmiä koskevassa direktiivissä 78/318/ETY(1) määritellyn alueen A poikki. Kuitenkin, nämä`nradioantenni`-johtimet saavat kulkea alueen A poikki, jos niiden paksuus on enintään 0,5 mm.- alueella A `huurteenpoisto/sumunpoisto`-johtimia, jotka ovat tavallisesti `ristiin rastiin` kulkevassa tai sinimuotoisessa kuviossa ja joiden mitat ovat:- suurin näkyvä paksuus: 0,030 mm,- suurin johdintiheys:- johtimet pystysuoraan: 8/cm,- johtimet vaakasuoraan: 5/cm."Korvataan 5.3.1.1 kohta seuraavasti:"5.3.1.1 Taulukossa II annetaan peruskoordinaatit selkänojan 25°:n suunnittelukulmalle. Kordinaattien positiiviset suunnat annetaan liitteen IV lisäyksen kuvassa 1.Pm-piste on suoran P1-P2 ja pituussuuntaisen, R-pisteen kautta kulkevan pystytason leikkauspiste.>TAULUKON PAIKKA>"Korvataan 5.5.2 kohta seuraavasti:"5.5.2 Pisteet E1 ja E2 yhdistävä suora kierretään P1:n ympäri, kunnes E1:n ja A-pylvään kuljettajanpuoleisen leikkauksen 2 ulkoreunaan yhdistävä tangentti on suoran E1-E2 normaali (ks. liitteessä IV olevan lisäyksen kuva 3)."Poistetaan 5.5.2.1 ja 5.5.2.2 kohta.Korvataan 5.5.4 kohta seuraavasti:"5.5.4 Suora E3-E4 kierretään P2:n ympäri, kunnes E4:n ja A-pylvään matkustajanpuoleisen leikkauksen 2 ulkoreunan yhdistävä tangentti on suoran E3-E4 normaali (ks. liitteessä IV olevan lisäyksen kuva 3)."Korvataan 6.1.4 kohta seuraavasti:"6.1.4 Näköesteen muodostama kulma (ks. 5.1.2 kohta) on mitattava vinoilla tasoilla, kuten liitteen IV lisäyksen, kuvassa 2 osoitetaan. Pisteiden P1 ja P2, jotka on yhdistetty pisteisiin E1 ja E2, sekä vastaavasti pisteisiin E3 ja E4, väliset suhteet osoitetaan liitteen IV lisäyksen kuvassa 5."Korvataan 6.1.4.1 ja 6.1.4.2 kohta seuraavasti:"6.1.4.1 Suoran E1-E2 on oltava asetettu, kuten 5.5.2 kohdassa vahvistetaan. Kuljettajan puoleisen A-pylvään peittämä kulma on mitattava 5.1.2.1.1 kohdassa vahvistetun mukaisesti.6.1.4.2 Suoran E3-E4 on oltava asetettu, kuten 5.5.4 kohdassa vahvistetaan. Matkustajan puoleisen A-pylvään peittämä kulma on mitattava 5.1.2.1.2 kohdassa vahvistetun mukaisesti."Lisätään uusi 6.1.5 kohta seuraavasti:"6.1.5 Valmistaja saa mitata näköesteen muodostaman kulman joko ajoneuvosta tai piirustuksista. Epävarmoissa tapauksissa tutkimuslaitos voi vaatia testien suorittamista ajoneuvossa."Muutetaan liitettä IV seuraavasti:Lisätään ilmaisu "Lisäys" ennen kuvia.Korvataan kuva 2 seuraavasti kuvalla 2:"Kuva 2(sisältää kuvan)>KAAVION ALKU>>KAAVION LOOPU>"Lisätään kuvan 2 jälkeen uusi kuva 3 seuraavasti:"Kuva 3(sisältää kuvan)>KAAVION ALKU>>KAAVION LOOPU>Siirretään kuvat 3, 4, 5 ja 6 vastaavasti kuviksi 4, 5, 6 ja 7."(1) EYVL N:o L 81, 28.3.1978, s. 49


Avis juridique important

|

31984L0538

Neuvoston direktiivi 84/538/ETY, annettu 17 päivänä syyskuuta 1984, ruohonleikkureiden sallittua äänitehotasoa koskevan jäsenvaltioiden lainsäädännön lähentämisestä

Virallinen lehti nro L 300 , 19/11/1984 s. 0171 - 0178 Espanjank. erityispainos: Luku 15 Nide 5 s. 0114  Portugalink. erityispainos: Luku 15 Nide 5 s. 0114  Suomenk. erityispainos Alue 15 Nide 6 s. 0192  Ruotsink. erityispainos Alue 15 Nide 6 s. 0192

NEUVOSTON DIREKTIIVI,annettu 17 päivänä syyskuuta 1984,ruohonleikkureiden sallittua äänitehotasoa koskevan jäsenvaltioiden lainsäädännön lähentämisestä(84/538/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettätekniset vaatimukset, jotka ruohonleikkureiden on kansallisen lainsäädännön mukaisesti täytettävä, koskevat muun muassa äänipäästöjä; eri jäsenvaltioiden vaatimukset poikkeavat toisistaan; nämä eroavuudet ovat esteenä Euroopan yhteisön sisäiselle kaupalle,näitä yhteismarkkinoiden perustamisen ja toiminnan esteitä voidaan vähentää ja ne voidaan jopa poistaa, jos kaikissa jäsenvaltioissa annetaan samat vaatimukset niiden nykyisen lainsäädännön asemesta,tämän direktiivin säännösten pääasiallisena tavoitteena on varmistaa ihmisten suojaaminen melun aiheuttamilta haitoilta vähentämällä ruohonleikkureiden melusta aiheutuvaa haittaa,sen vuoksi on tarpeen määrittää yhteisön tasolla ruohonleikkureiden äänipäästöjen sallitut enimmäismäärät ja yhteinen menetelmä tällaisten päästöjen mittaamista varten,on suotavaa saattaa ruohonleikkureiden akustinen laatu kuluttajien tietoon; tehokas tapa tiedottaa asiasta kuluttajille on vaatia, että kuhunkin ruohonleikkuriin merkitään sen äänitehotaso; ei ole kuitenkaan tarpeen vaatia tällaista merkintää sellaisiin ruohonleikkureihin, jotka ovat rakenteeltaan meluttomia, kuten sähköiset ruohonleikkurit, joiden leikkuuleveys on kapea,voidaan olettaa ruohonleikkurin olevan tämän direktiivin mukainen, jos sillä on valmistajan tai maahantuojan, jolla on kotipaikka yhteisössä, antama vaatimustenmukaisuustodistus; jäsenvaltioiden on tunnustettava tällaiset todistukset näytöksi, jolla taataan ruohonleikkureiden vapaa liikkuvuus kaikkialla yhteisössä,on suotavaa, että jäsenvaltioiden toimivaltaisten viranomaisten välisenä yhteistyönä laaditaan säännökset, joilla helpotetaan luonteeltaan teknisten ristiriitojen ratkaisemista, asiassa, joka koskee kysymystä, ovatko tuotantomallit tämän direktiivin vaatimusten mukaisia, edellä sanotun kuitenkaan rajoittamatta perustamissopimuksen 169 ja 170 artiklan soveltamista,on tarpeen erityisesti vahvistaa, että asianosaisilla on käytössään asianmukaiset oikeussuojakeinot kansallisten viranomaisten tämän direktiivin täytäntöönpanoa varten tekemien päätösten suhteen, jatekniikan kehityksen vuoksi tulee tarpeelliseksi mukauttaa tässä direktiivissä määritetyt tekniset vaatimukset nopeasti; tätä varten vaadittavien toimenpiteiden täytäntöönpanon helpottamiseksi olisi toteutettava menettely jäsenvaltioiden ja komission välisen tiiviin yhteistyön aikaansaamiseksi komiteassa, joka perustettiin jäsenvaltioiden rakennuskoneiden ja -laitteiden melupäästöjen määrittelyä koskevan lainsäädännön lähentämisestä 19 päivänä joulukuuta 1978 annetun neuvoston direktiivin 79/113/ETY 5 artiklassa(4), sellaisena kuin se on muutettuna direktiivillä 81/1051/ETY(5),ON ANTANUT TÄMÄN DIREKTIIVIN:1 artikla1. Tämän direktiivin tarkoitus on rajoittaa ruohonleikkureiden sallittua äänitehotasoa määrittämällä enimmäismäärät ja tällaisen tason mittausmenetelmät.2. 'Ruohonleikkurilla' tarkoitetaan kaikkia moottoroituja laitteita, jotka käytetystä leikkuutavasta riippumatta soveltuvat ruohon peittämien, virkistys- tai koristekäyttöön tai vastaaviin tarkoituksiin käytettyjen alueiden hoitoon.3. Tätä direktiiviä sovelletaan 2 kohdassa tarkoitettuihin leikkureihin lukuun ottamatta seuraavia:- moottoroidut sylinterileikkurit,- maa- tai metsätalouden koneet,- lisälaitteet (esimerkiksi vedettävät sylinterit), joissa leikkuulaite toimii pyörien välityksellä tai kiinteän veto- tai kanto-osan avulla,- monikäyttölaitteet, joiden moottoroitujen pääkomponenttien asennettu teho on yli 20 kW.2 artiklaJäsenvaltioiden on toteutettava kaikki tarvittavat toimenpiteet sen varmistamiseksi, että 1 artiklassa määriteltyjä ruohonleikkureita ei voida saattaa markkinoille, jos niiden äänitehotaso, sellaisena kuin se on mitattuna liitteessä I määritellyissä oloissa, ylittää leikkurin leikkuuleveyttä vastaavan sallitun tason, joka on annettu seuraavassa taulukossa:>TAULUKON PAIKKA>3 artiklaValmistajan tai maahantuojan, jolla on kotipaikka yhteisössä, on omalla vastuullaan todistettava ruohonleikkurin olevan tämän direktiivin vaatimusten mukainen konetta seuraavalla, liitteessä II olevan mallin mukaisella vakuutuksella, joka perustuu kunkin tyyppisellä ruohonleikkurilla tehdyistä testeistä laadittuun tarkastuskertomukseen, jotka tekee jokin laboratorio, joka kuuluvat kunkin jäsenvaltion laatimaan ja muille jäsenvaltioille tiedoksi antamaan luetteloon. Tämä vakuutus voidaan jäljentää käyttöohjeisiin tai takuutodistukseen.4 artiklaEnnen markkinoille tuontia ruohonleikkuriin on selvästi näkyvällä tavalla ja pysyvästi joko suoraan ruohonleikkuriin tai levylle (kuten niitattu tai itseliimautuva levy), joka kiinnitetään siihen pysyvästi, merkittävä valmistaja, tyyppi ja valmistajan takaama suurin äänitehotaso, jonka ilmoitusyksikkö on dB(A)/1pW.Näiden merkintöjen malli esitetään liitteessä III.5 artikla1. Ellei 2 kohdassa toisin säädetä, mikään jäsenvaltio ei saa kieltää, estää tai rajoittaa ruohonleikkureiden myyntiä, käyttöönottoa tai käyttöä niiden äänitehotasoon liittyvin perustein, jos ruohonleikkurit täyttävät tämän direktiivin vaatimukset ja jos niiden mukana seuraa 3 artiklassa tarkoitettu vaatimustenmukaisuustodistus, jossa on 4 artiklassa tarkoitetut tiedot.2. Jäsenvaltiot voivat toteuttaa toimenpiteitä ruohonleikkurien käytön säätelemiseksi herkkinä pitämillään alueilla.6 artiklaJäsenvaltioiden on toteutettava kaikki tarvittavat toimenpiteet sen varmistamiseksi, että ruohonleikkurit täyttävät tämän direktiivin vaatimukset. Tällainen varmistus on suoritettava liitteessä IV annettujen teknisten erittelyjen mukaisesti.7 artikla1. Jos jäsenvaltio, jossa ruohonleikkuri on valmistettu, toteaa, että ruohonleikkuri ei ole tämän direktiivin säännösten mukainen, tai jos toinen jäsenvaltio ilmoittaa sille tällaisesta, sen on toteutettava tarvittavat toimenpiteet sen varmistamiseksi, että vastaavien mallien myöhempi tuotanto on hyväksytyn tyypin mukainen.Kyseisen jäsenvaltion on ilmoitettava toisille jäsenvaltioille ja komissiolle yhden kuukauden kuluessa toimenpiteistä, jotka se on toteuttanut, ja esitettävä toimenpiteinä perusteina olevat seikat.2. Jos jäsenvaltio kiistää sille tiedoksi annetun vaatimusten mukaisuutta koskevan puutteen, niiden jäsenvaltioiden, joita asia koskee, on pyrittävä ratkaisemaan erimielisyys. Komissiolle on ilmoitettava asiasta. Komissio toimittaa tarvittaessa aiheelliset kuulemiset erimielisyyden ratkaisemiseksi.8 artiklaMuutokset, jotka ovat tarpeen tämän direktiivin liitteiden mukauttamiseksi tekniikan kehitykseen, annetaan neuvoston direktiivin 79/113/ETY 5 artiklassa säädetyn menettelyn mukaisesti.9 artiklaTämän direktiivin säännöksillä ei vaikuteta jäsenvaltioiden oikeuteen perustamissopimusta ja etenkin sen 30-36 artiklaa noudattaen rajoittaa leikkuuleveydeltään yli 120 cm olevien, ammattikäyttöön tarkoitettujen ruohonleikkureiden käyttäjän paikalta mitattua melutasoa, edellyttäen, ettei säännökseen sisälly velvoitetta muuttaa tämän direktiivin mukaisia ruohonleikkureita direktiivin liitteessä I tarkoitetuista päästöstandardeista poikkeavien standardien mukaisiksi.10 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1987 ja niiden on ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.11 artiklaTämä direktiivi on osoitettu kaikille jäsenvaltioille.Tehty Brysselissä 17 päivänä syyskuuta 1984.Neuvoston puolestaPuheenjohtajaP. BARRY(1) EYVL N:o C 86, 2.4.1979, s. 9(2) EYVL N:o C 127, 21.5.1979, s. 80(3) EYVL N:o C 247, 11.10.1979, s. 19(4) EYVL N:o L 33, 8.2.1979, s. 15(5) EYVL N:o L 376, 30.12.1981, s. 42LIITE I RUOHONLEIKKUREIDEN AIHEUTTAMAN ILMASSA KANTAUTUVAN MELUN MITTAUSMENETELMÄ SOVELTAMISALATätä mittausmenetelmää sovelletaan ruohonleikkureihin. Se määrittää menettelyt niiden äänitehotason mittausta varten, jotta voidaan todistaa, että ne täyttävät vaatimukset.Nämä tekniset menettelyt ovat direktiivin 79/113/ETY liitteessä I annettujen vaatimusten mukaiset.Direktiivin 79/113/ETY liitteen I säännökset koskevat ruohonleikkureita seuraavin muutoksin:4. TULOSTEN ESITTÄMISESSÄ KÄYTETYT ARVIOINTIPERUSTEET4.1. Ympäristön akustinen arviointiperusteRuohonleikkurin ympäristön akustinen arviointiperuste ilmaistaan äänitehotason avulla.6. MITTAUSUHTEET6.1. Mittauksen tarkoitus6.1.1. Ruohoa keräävällä laitteella varustetuiksi suunnitellut ruohonleikkurit on testattava normaaleissa käyttöoloissa ruohoa keräävä laite asennettuna.6.1.2. Leikkuulaite on säädettävä vähimmäiskorkeuteensa, mutta se ei saa kuitenkaan olla vähempää kuin 3 cm:n etäisyydellä maasta. Testialueen ruoho on ennen äänimittausten suorittamista leikattava tätä leikkuulaitteen asentoa käyttäen.Äänimittausta varten kaikki ruoho on poistettava ruohonleikkurista ja ruohon kerääjän on oltava tyhjä.6.2. Äänilähteen käyttö mittauksen aikanaEnnen kutakin äänimittausta ruohonleikkurin moottori on nostettava käyttölämpötilaansa valmistajan ohjeiden mukaisesti.Ruohonleikkureiden äänitehotaso on mitattava ruohonleikkurin ollessa paikallaan, kun sen käyttäjä ei ole läsnä ja kun leikkuulaite ja moottori toimivat enimmäisnopeudella.Jos leikkuulaitetta ei voida erottaa ruohonleikkurin vetopyöristä, ruohonleikkuri on testattava liikkeessä ja käyttäjän ohjaamana seuraavissa oloissa:- suoravetoinen ruohonleikkuri:ruohonleikkurin on liikuttava sellaisella nopeudella, että leikkauslaite toimii valmistajan määrittelemällä enimmäisnopeudella.- vaihteilla varustettu ruohonleikkuri:ruohonleikkurista on valittava suurin vaihde. Ruohonleikkurin on liikuttava sellaisella nopeudella, että leikkuulaite toimii valmistajan määrittelemällä enimmäisnopeudella.a) Polttomoottorilla varustetut ruohonleikkurit:Mittauksen aikana ruohonleikkurissa käytetyn moottoriöljyn on oltava valmistajan määräämää. Polttoainesäiliö ei saa olla enempää kuin puoliksi täynnä.b) Sähkömoottorilla varustetut ruohonleikkurit:Jos ruohonleikkurin voimanlähteenä on akku, akun on oltava täysin ladattu. Jos ruohonleikkurin voimanlähteenä on generaattoriyksikkö tai verkkovirta, moottoria varten määritetyn syöttövirran taajuuden on oltava vakaa ±1 Hz:n tarkkuudella.6.3. MittauspaikkaTestausalueen on oltava tasainen ja vaakasuora. Alueen, mukaan luettuna mikrofonien sijoituskohtien, on oltava kuivan ruohoturpeen peitossa.6.4. Mittauspinta, mittausetäisyys sekä mittauspisteiden sijainti ja määrä6.4.1. MittauspintaTestiin käytettävän mittauspinnan on oltava puolipallo. Puolipallon säde määritellään ruohonleikkurin leikkuuleveyden mukaisesti.Säde on:- 4 m, kun testattavan ruohonleikkurin leikkuuleveys on korkeintaan 1,2 m.- 10 m, kun testattavan ruohonleikkurin leikkuuleveys on yli 1,2 m.6.4.2. Mittauspisteiden sijainti ja lukumäärä6.4.2.1 YleistäKun mitataan ruohonleikkurien paikallaan ja liikkeessä aiheuttamaa melua, käytetään kuutta mittauspistettä, toisin sanoen pisteitä 2, 4, 6, 8, 10 ja 12, jotka järjestetään direktiivin 79/113/ETY liitteessä I olevan 6.4.2.2 kohdan mukaisesti. Kun mittaukset suoritetaan paikallaan olevasta ruohonleikkurista, puolipallon keskipisteen on oltava sama kuin ruohonleikkurin geometrisen keskipisteen projektio maahan nähden, kun ruohonleikkuri osoittaa mittauspisteestä 1 kohti mittauspistettä 5. Liikkeessä olevien ruohonleikkurien mittauksessa siirtoakselin on kuljettava mittauspisteiden 1 ja 5 sijaintipaikkojen kautta.7. MITTAUKSET7.1.1. Ulkoinen meluMuun melun tason mittausta ei oteta huomioon (7.1.1 b kohta).7.1.5. EsteetSilmämääräinen tarkastus suoritettava ympyränmuotoisella alueella, jonka säde on kolme kertaa mittauspuolipallon säde ja jonka keskipiste on sama kuin puolipallon keskipiste, riittää varmistamaan, että direktiivin 79/113/ETY liitteessä I olevan 6.3 kohdan 3 alakohdan säännöksiä noudatetaan.7.2. Äänenpainetason LpA mittausÄänenpaine LpA mitataan direktiivin 79/113/ETY liitteessä I olevan 7.2 kohdan 1 alakohdan mukaisesti. Kun ruohonleikkuri on liikkeessä, mittausaika on se aika, jonka etäisyyden AB (ks. kuva) kulkeminen tasaisella nopeudella kestää.Ruohonleikkurin äänenpainetaso LpA mitataan vähintään kolme kertaa. Jos näistä mittauksista saadut äänitehotasot poikkeavat toisistaan yli 1 dB:llä, on suoritettava lisämittauksia, kunnes saadaan kaksi äänitehotasoa, jotka eivät poikkea toisistaan yli 1 dB:llä ja joista korkeampi on ruohonleikkurin äänitehotaso.Huomautus: Kun ruohonleikkurin liikkeessä tapahtuviin mittauksiin käytetään äänitasomittaria, LpA vastaa useimmissa tapauksissa tasoa, joka mitataan, kun leikkuri sivuuttaa puolipallon keskipisteen.8. TULOSTEN KÄYTTÖ8.6.2. Testialueen akustiset ominaisuudetNäitä mittauksia varten direktiivin 79/113/ETY liitteessä I olevan 8.6.2 kohdan mukaisesti määritellyn vakion C on oltava 0,5 ja 2 dB:n välillä, kun K2 = 0.9. REKISTERÖITÄVÄT TIEDOT9.1. Äänilähteet testin aikana:f) leikkuuleveys,g) leikkuulaitteen pyörimisnopeus.9.4. Akustiset tiedotb) poista "mittauspinnan pinta-ala S m2:nä",1) mittausten paikka, päivämäärä ja kellonaika.>VIITTAUS FILMIIN>LIITE II VALMISTAJAN ANTAMA VAATIMUSTENMUKAISUUSTODISTUKSEN MALLI Minä allekirjoittanut .. (Nimi ja osoite)vakuutan, että ruohonleikkuri:1. Luokka .(Polttomoottori, sähkökäyttöinen, jne.)2. Merkki .3. Tyyppi .4. Sarjanumero .on direktiivin 84/538/ETY erittelyjen mukainen.Taattu äänitehotaso . dB(A)- leikkuulaitteen tyyppi .- leikkuuleveys . cm- leikkuulaitteen pyörimisnopeus . kierr./min.Annettu . , . (Päiväys). (Allekirjoitus). (Asema)LIITE III ÄÄNITEHOTASON MERKIN MALLI >VIITTAUS FILMIIN>LIITE IV TEKNISET MENETTELYT SEN TARKASTAMISEKSI, ETTÄ RUOHONLEIKKURIT OVAT TÄMÄN DIREKTIIVIN VAATIMUSTEN MUKAISIA Pistokokeilla tarkastetaan mahdollisuuksien mukaan, että ruohonleikkurit ovat tämän direktiivin vaatimusten mukaisia.


title: Komission direktiivi 2011/29/EU, annettu 7 päivänä maaliskuuta 2011 , neuvoston direktiivin 91/414/ETY muuttamisesta etridiatsolin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               8.3.2011

               FI

               Euroopan unionin virallinen lehti

               L 61/9

         KOMISSION DIREKTIIVI 2011/29/EU,
   annettu 7 päivänä maaliskuuta 2011,
   neuvoston direktiivin 91/414/ETY muuttamisesta etridiatsolin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana etridiatsoli.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei etridiatsolia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen ja pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Alankomaille, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Alankomaat arvioi hakijan toimittamat lisätiedot ja laati lisäkertomuksen. Se toimitti tämän kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 2 päivänä joulukuuta 2009. Elintarviketurvallisuusviranomainen toimitti lisäkertomuksen hakijalle ja muille jäsenvaltioille kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitti 24 päivänä syyskuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä etridiatsolia koskevat päätelmänsä (6) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja etridiatsolia koskeva komission tarkastelukertomus saatiin valmiiksi 28 päivänä tammikuuta 2011.

               (6)

               Eri tutkimuksista on käynyt ilmi, että etridiatsolia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää etridiatsoli liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta tämän päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Arvioidessaan hakemuksia, jotka koskevat etridiatsolia sisältävien kasvinsuojeluaineiden käytön sallimista muihin käyttötarkoituksiin kuin koristekasveihin, jäsenvaltioiden on varmistettava, että tarvittavat tiedot toimitetaan ennen luvan myöntämistä. Näin ollen on aiheellista edellyttää, että hakija toimittaa lisätietoja, joilla vahvistetaan kaupallisesti valmistetun teknisen materiaalin määritelmä analyysitietojen pohjalta, epäpuhtauksien merkityksellisyys, kaupallisesti valmistetun teknisen materiaalin määritelmien ja ekotoksisuutta määritettäessä käytetyn testausmateriaalin vastaavuus, kasvienaineenvaihduntatuotteiden 5-hydroksi-etoksietridiatsolihapon ja 3-hydroksimetyylietridiatsolin merkityksellisyys, pohjaveden ja maaperässä elävien organismien epäsuora altistuminen etridiatsolille ja sen maaperässä oleville aineenvaihduntatuotteille dikloorietridiatsolille ja etridiatsolihapolle sekä etridiatsolihapon pitkän ja lyhyen matkan kulkeutuminen ilmakehässä.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset etridiatsolia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava voimassa olevia lupia taikka korvattava tai peruutettava ne. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä nykyisten lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan pidä aiheuttaa jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi direktiiviä 91/414/ETY olisi muutettava.

               (12)

               Päätöksessä 2008/934/EY säädetään, ettei etridiatsolia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa etridiatsolia koskeva rivi kyseisen päätöksen liitteestä.

               (13)

               Sen vuoksi päätöstä 2008/934/EY olisi muutettava.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan etridiatsolia koskeva rivi päätöksen 2008/934/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava viimeistään 30 päivänä marraskuuta 2011 sellaisia kasvinsuojeluaineita koskevat voimassa olevat luvat, jotka sisältävät etridiatsolia tehoaineena.
   Jäsenvaltioiden on kyseiseen päivämäärään mennessä erityisesti tarkistettava, että etridiatsolia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät etridiatsolia joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon etridiatsolia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               etridiatsolia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               etridiatsolia yhtenä monista tehoaineistaan sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka yhdessä tai useammassa direktiivissä, jolla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 7 päivänä maaliskuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  European Food Safety Authority; Conclusion on the peer review of the pesticide risk assessment of the active substance etridiazole. EFSA Journal 2010; 8(10):1823. [66 s.]. doi:10.2903/j.efsa.2010.1823. Saatavilla osoitteessa www.efsa.europa.eu/efsajournal.htm.

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:

                     Nro

                     Nimi, tunnistenumerot

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”332

                     Etridiatsoli
                     CAS numero: 2593-15-9

                     CIPAC-numero: 518

                        etyyli-3-trikloorimetyyli-1,2,4-tiadiatsol-5-yylieetteri

                     ≥ 970 g/kg

                     1.6.2011

                     31.5.2021

                     A   OSA
                     Lupa voidaan myöntää ainoastaan sienitautien torjunta-aineena käyttöä varten, kun kyseessä on alustakasvatus kasvihuoneissa.
                     B   OSA
                     Arvioidessaan hakemuksia, jotka koskevat etridiatsolia sisältävien kasvinsuojeluaineiden käytön sallimista muihin käyttötarkoituksiin kuin koristekasveihin, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 28. tammikuuta 2011 valmiiksi saadun etridiatsolia koskevan tarkastelukertomuksen päätelmät ja erityisesti sen lisäykset I ja II.
                     Tässä yleisarvioinnissa jäsenvaltioiden on

                                 1.

                                 kiinnitettävä erityistä huomiota käyttäjille ja työntekijöille aiheutuvaan riskiin ja varmistettava, että käyttöedellytykset sisältävät asiamukaiset riskinhallintatoimenpiteet;

                                 2.

                                 varmistettava, että käytetään asianmukaisia jätehuoltokäytäntöjä alustakasvatusjärjestelmien kastelusta aiheutuvien jätevesien käsittelyssä; jäsenvaltioiden, jotka sallivat jäteveden laskemisen viemärijärjestelmään tai luonnonvesistöihin, on varmistettava, että tehdään asianmukainen riskinarviointi;

                                 3.

                                 kiinnitettävä erityistä huomiota vesieliöille aiheutuvaan riskiin ja varmistettava, että käyttöedellytykset sisältävät asiamukaiset riskinhallintatoimenpiteet.

                           Asianomaisten jäsenvaltioiden on edellytettävä vahvistavien tietojen toimittamista seuraavista seikoista:

                                 1.

                                 kaupallisesti valmistetun teknisen materiaalin määritelmä analyysitietojen pohjalta;

                                 2.

                                 epäpuhtauksien merkittävyys;

                                 3.

                                 kaupallisesti valmistetun teknisen aineiston määritelmien ja ekotoksisuutta määritettäessä käytetyn testausmateriaalin vastaavuus;

                                 4.

                                 kasvienaineenvaihduntatuotteiden 5-hydroksi-etoksietridiatsolihapon ja 3-hydroksimetyylietridiatsolin merkityksellisyys;

                                 5.

                                 pohjaveden ja maaperässä elävien organismien epäsuora altistuminen etridiatsolille ja sen maaperässä oleville aineenvaihduntatuotteille dikloorietridiatsolille ja etridiatsolihapolle;

                                 6.

                                 etridiatsolihapon pitkän ja lyhyen matkan kulkeutuminen ilmakehässä.

                           Asianomaisten jäsenvaltioiden on varmistettava, että hakija toimittaa 1–3 kohdassa tarkoitetut tiedot komissiolle viimeistään 1. joulukuuta 2011 ja 4–6 kohdassa tarkoitetut tiedot viimeistään 31. toukokuuta 2013.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission direktiivi 2004/79/EY, annettu 4 päivänä maaliskuuta 2004, direktiivin 2002/94/EY mukauttamisesta verotuksen osalta Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen johdosta

text:
               1.5.2004

               FI

               Euroopan unionin virallinen lehti

               L 168/68

      KOMISSION DIREKTIIVI 2004/79/EY,
   annettu 4 päivänä maaliskuuta 2004,
   direktiivin 2002/94/EY mukauttamisesta verotuksen osalta Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen johdosta
   EUROOPAN YHTEISÖJEN KOMISSIO, joka
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen (1) ja erityisesti sen 2 artiklan 3 kohdan,
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan (2) ja erityisesti sen 57 artiklan 1 kohdan,
   sekä katsoo seuraavaa:

               (1)

               Tiettyjen säädösten, joiden voimassaolo jatkuu yli 1 päivän toukokuuta 2004 ja joita on liittymisen johdosta mukautettava, osalta tarvittavista mukautuksista ei määrätä vuoden 2003 liittymisasiakirjassa tai määrätään, mutta niihin on tehtävä lisämukautuksia. Kaikki nämä mukautukset on tehtävä ennen liittymistä, jotta niitä voitaisiin soveltaa liittymisestä alkaen.

               (2)

               Liittymisasiakirjan 57 artiklan 2 kohdan mukaisesti komissio laatii tällaiset mukautukset tapauksissa, joissa se on antanut alkuperäisen säädöksen.

               (3)

               Sen vuoksi komission direktiiviä 2002/94/EY (3) olisi muutettava vastaavasti,

         ON ANTANUT TÄMÄN DIREKTIIVIN:
   1 artikla
   Muutetaan direktiivi 2002/94/EY liitteessä esitetyn mukaisesti.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään liittymispäivään mennessä. Niiden on toimitettava komissiolle viipymättä kyseisten säännösten teksti ja kyseisten säännösten ja tämän direktiivin välinen vastaavuustaulukko.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä asetus tulee voimaan Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä edellyttäen, että liittymissopimus tulee voimaan.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä, 4 päivänä maaliskuuta 2004.

            Komission puolesta

         Günter VERHEUGEN

            Komission jäsen

      (1)  EUVL L 236, 23.9.2003, s. 17.

      (2)  EUVL L 236, 23.9.2003, s. 33.

      (3)  EYVL L 337, 13.12.2002, s. 41.

      LIITE
      VEROTUS
      Komission direktiivi 2002/94/EY, annettu 9 päivänä joulukuuta 2002, keskinäisestä avunannosta tiettyihin maksuihin, tulleihin, veroihin ja muihin toimenpiteisiin liittyvien saatavien perinnässä annetun neuvoston direktiivin 76/308/ETY tiettyjen säännösten soveltamista koskevista yksityiskohtaisista säännöistä.
      Korvataan liitteessä IV oleva vasen sarake otsikon ”Jäsenvaltio” alla seuraavasti:

                  ”Belgique/België

                  Česká Republika

                  Danmark

                  Deutschland

                  Eesti

                  Eλλάδα

                  España

                  France

                  Ireland

                  Italia

                  Kύπρος

                  Latvija

                  Lietuva

                  Luxembourg

                  Magyarország

                  Malta

                  Nederland

                  Österreich

                  Polska

                  Portugal

                  Slovenija

                  Slovensko

                  Finland/Suomi

                  Sverige

                  United Kingdom”.


title: Komission direktiivi (EU) 2017/898, annettu 24 päivänä toukokuuta 2017, lelujen turvallisuudesta annetun Euroopan parlamentin ja neuvoston direktiivin 2009/48/EY liitteen II lisäyksen C muuttamisesta leluissa käytettävien kemikaalien erityisten raja-arvojen asettamista varten bisfenoli A:n osalta (ETA:n kannalta merkityksellinen teksti. )

text:
               25.5.2017

               FI

               Euroopan unionin virallinen lehti

               L 138/128

         KOMISSION DIREKTIIVI (EU) 2017/898,
   annettu 24 päivänä toukokuuta 2017,
   lelujen turvallisuudesta annetun Euroopan parlamentin ja neuvoston direktiivin 2009/48/EY liitteen II lisäyksen C muuttamisesta leluissa käytettävien kemikaalien erityisten raja-arvojen asettamista varten bisfenoli A:n osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lelujen turvallisuudesta 18 päivänä kesäkuuta 2009 annetun Euroopan parlamentin ja neuvoston direktiivin 2009/48/EY (1) ja erityisesti sen 46 artiklan 2 kohdan,
   sekä katsoo seuraavaa:

               (1)

               Direktiivillä 2009/48/EY asetetaan Euroopan parlamentin ja neuvoston asetuksen (EY) N:o 1272/2008 (2) mukaisesti syöpää aiheuttaviksi, perimää vaurioittaviksi tai lisääntymiselle vaarallisiksi luokitelluille kemiallisille aineille tiettyjä vaatimuksia. Direktiivin 2009/48/EY liitteen II lisäyksessä C vahvistetaan erityiset raja-arvot alle 36 kuukauden ikäisten lasten käyttöön tarkoitetuissa ja muissa suuhun pantaviksi tarkoitetuissa leluissa käytettäville kemikaaleille.

               (2)

               Bisfenoli A:n (CAS-numero 80-05-7) raja-arvo on 0,1 mg/l (siirtymisen raja-arvo). Asianomaiset testausmenetelmät on määritetty eurooppalaisissa standardeissa EN 71–10:2005 (näytteen valmistelu) ja EN 71–11:2005 (mittaus).

               (3)

               Standardissa EN 71–10:2005 edellytetään, että 10 cm2 lelumateriaalia uutetaan 100 millilitrassa vettä yhden tunnin ajan. Raja-arvon 0,1 mg/l noudattaminen tarkoittaa siis, että uuttamisen aikana lelumateriaalista saa siirtyä bisfenoli A:ta enintään 0,01 mg:aa.

               (4)

               Saadakseen neuvoja lelujen turvallisuuteen liittyvien lainsäädäntöehdotusten ja poliittisten aloitteiden valmisteluun Euroopan komissio perusti lelujen turvallisuutta käsittelevän asiantuntijaryhmän. Asiantuntijaryhmän kemikaaleja käsittelevän alaryhmän tehtävänä on antaa tällaisia neuvoja kemiallisista aineista, joita voidaan käyttää leluissa. Lelujen turvallisuutta käsittelevän asiantuntijaryhmän kemikaaleja käsittelevä alaryhmä katsoi 1 päivänä lokakuuta 2015 pidetyssä kokouksessaan, että soveltamalla edellä esitettyjä raja-arvoa ja testimenetelmiä saadaan 3 mikrogramman altistus painokiloa kohti päivässä 10 kg painavan lapsen pitäessä lelua suussaan 3 tunnin ajan päivässä.

               (5)

               Bisfenoli A:sta saatu uusi tieto ja parannellut menetelmät johtivat siihen, että Euroopan elintarviketurvallisuusviranomaisen, jäljempänä ’EFSA’, elintarvikkeiden kanssa kosketuksiin joutuvia materiaaleja, entsyymejä ja jalostuksen apuaineita käsittelevä lautakunta, jäljempänä ’CEF-lautakunta’, asetti tilapäiseksi bisfenoli A:n siedettäväksi päiväsaanniksi 4 mikrogrammaa painokiloa kohden päivässä (3). CEF-lautakunta määritti siedettävän päiväsaannin tilapäiseksi, kunnes saadaan tulokset Yhdysvaltain elintarvike- ja lääkeviraston toksikologian ohjelman parhaillaan käynnissä olevasta pitkän aikavälin rotilla tehtävästä kokeesta, jossa tutkitaan raskaudenaikaista ja syntymänjälkeistä altistusta bisfenoli A:lle.

               (6)

               Edellä esitetyn perusteella lelujen turvallisuutta käsittelevän asiantuntijaryhmän kemikaaleja käsittelevä alaryhmä suositteli 1 päivänä lokakuuta 2015 pitämässään kokouksessa, että bisfenoli A rajoitettaisiin leluissa arvoon 0,04 mg/l (siirtymisen raja-arvo) standardien EN 71–10:2005 ja EN 71–11:2005 mukaisesti testattaessa ja oletettaessa, että lapsen paino on 10 kg, lelua pidetään suussa päivän aikana kolmen tunnin ajan, lelun suussa pidetty pinta-ala on 10 cm2 ja saantimäärä 10 prosenttia tilapäisestä siedettävästä päiväsaannista lapsen altistuessa leluissa olevalle bisfenoli A:lle. Lelujen turvallisuutta käsittelevä asiantuntijaryhmä tuki tätä suositusta 14 päivänä tammikuuta 2016 pidetyssä kokouksessaan.

               (7)

               Komission asetuksessa (EU) N:o 10/2011 (4) säädetään bisfenoli A:han sovellettavista tietyistä siirtymisen raja-arvoista, kun sitä käytetään monomeerinä tietyissä elintarvikkeiden kanssa kosketuksiin tulevissa materiaaleissa, ja bisfenoli A:n käyttökiellosta imeväisten polykarbonaattituttipullojen valmistuksessa, mutta kyseisen siirtymisen raja-arvon määrittämisessä ja kiellon asettamisessa käytetään eri perusolettamuksia kuin leluissa käytettävän bisfenoli A:n siirtymisen raja-arvon määrittämisessä.

               (8)

               Kun otetaan huomioon saatavilla oleva tieteellinen näyttö sekä erot lelujen ja elintarvikkeiden kanssa kosketuksissa olevien materiaalien välillä, tällä hetkellä sovellettava bisfenoli A:n raja-arvo leluissa on liian korkea ja sitä olisi tarkistettava.

               (9)

               Bisfenoli A:n vaikutuksia arvioidaan parhaillaan tieteen foorumeilla. Vaikka siirtymisen raja-arvoa voi olla tarpeen tarkastella uudelleen, jos tulevaisuudessa saadaan käyttöön uutta merkityksellistä tieteellistä tietoa, nykyisen tieteellisen tietämyksen perusteella olisi vahvistettava raja-arvo, jotta voidaan taata lasten riittävä suojelu.

               (10)

               Direktiivin 2009/48/EY liitteen II lisäystä C olisi sen vuoksi muutettava.

               (11)

               Tässä direktiivissä säädetyt toimenpiteet ovat direktiivin 2009/48/EY 47 artiklalla perustetun lelujen turvallisuutta käsittelevän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Korvataan direktiivin 2009/48/EY liitteen II lisäyksessä C olevassa taulukossa bisfenoli A:ta koskeva kohta seuraavasti:

                  ”Bisfenoli A

                  80-05-7

                  0,04 mg/l (siirtymisen raja-arvo) standardeissa EN 71–10:2005 ja EN 71–11:2005 vahvistettujen menetelmien mukaisesti.”

   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 25 päivänä marraskuuta 2018. Niiden on viipymättä toimitettava komissiolle kirjallisina nämä säännökset.
   Jäsenvaltioiden on sovellettava näitä säännöksiä 26 päivästä marraskuuta 2018.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 24 päivänä toukokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 170, 30.6.2009, s. 1.

      (2)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      (3)  Elintarvikkeiden kanssa kosketuksiin joutuvia materiaaleja, entsyymejä ja jalostuksen apuaineita käsittelevän EFSAn lautakunnan tieteellinen lausunto elintarvikkeissa esiintyvään bisfenoli A:han (BPA) liittyvistä kansanterveysriskeistä: toksikologinen arviointi ja riskin luonnehdinta. EFSA Journal 2015; 13(1):3978, s. 196.
   http://www.efsa.europa.eu/sites/default/files/scientific_output/files/main_documents/3978part2.pdf

      (4)  Komission asetus (EU) N:o 10/2011, annettu 14 päivänä tammikuuta 2011, elintarvikkeiden kanssa kosketukseen joutuvista muovisista materiaaleista ja tarvikkeista (EUVL L 12, 15.1.2011, s. 1).